L'Ajuntament de Bétera obre la convocatòria del segon Pla d'Ocupació Local 2021
07 de octubre de 2021

L'Ajuntament de Bétera, a fi de donar resposta als veïns i veïnes que es troben en situació de desocupació posa en marxa aquest segon Pla d'Ocupació que hui obri el seu termini de presentació de sol·licituds i que estarà vigent fins al pròxim 18 d'octubre.

“Tenim un objectiu clar, millorar l'ocupabilitat i oferir oportunitats laborals”, ha afirmat l'Alcaldessa de Bétera, Elia Verdevío, qui es mostra confiada en la línia de treball que està seguint l'àrea d'Ocupació “impulsant polítiques d'ocupació a fi d'oferir oportunitats laborals als nostres veïns i veïnes que es troben en situació desocupació”.

A través d'aquest Pla, l'Ajuntament, pretén contribuir al fet que la població desocupada puga accedir a un lloc de treball en l'Administració local de manera temporal i fins a un màxim de 6 mesos. D'aquesta manera, el Consistori, dóna cobertura a les famílies més vulnerables de Bétera a fi d'oferir-los l'oportunitat d'accedir a un lloc de treball.

Les categories professionals que es cobriran en aquest Pla corresponen a Operari/a – Peó de Serveis Múltiples i Conserge. I tal com ha explicat la regidora d'Ocupació, Mónica Martín, “amb recursos propis tornem a generar ocupació en el nostre municipi. Hem invertit 407.296,72€ amb el que els veïns i veïnes de Bétera contribuiran a millorar la qualitat dels serveis públics, la qual cosa redundarà en benefici de la població”.

Les bases que regeixen aquest Pla i la documentació que han d'aportar els sol·licitants ja estan disponibles en la pàgina web de l'Ajuntament, www.betera.es, així com també en el tauler d'anuncis municipal.